el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el el el el el az en es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Μπάσκετ Κύπρου | Νέα απο το Μπάσκετ στη ΚύπροΑ' Κατηγορία Μπάσκετ ΚύπρουΚροτίδες, ρίψη αντικειμένων και διακοπή στο ΑΠΟΕΛ - ΑΕΚ!
Μπάσκετ Κύπρου | Νέα απο το Μπάσκετ στη ΚύπροΑ' Κατηγορία Μπάσκετ ΚύπρουΑ' ΚΑΤΗΓΟΡΙΑΑΕΚ ΛΑΡΝΑΚΑΣΑΠΟΕΛ
Στο χρονικό αυτό σημείο το σκορ ήταν στο 64-73 για την ΑΕΚ (που είχε και την επίθεση) και όλα έδειχναν ότι θα έφθανε στην τρίτη και καθοριστική νίκη, που θα την οδηγούσε στην τελική φάση.
Σημειώνεται ότι υπήρξε και πρώτη διακοπή στο 26’22”, πάλι λόγω ρίψης αντικειμένων, ενώ μετά την επανέναρξη (μετά από παρέλευση 20 περίπου λεπτών) υπήρξε προειδοποίηση ότι το παιχνίδι θα διακοπτόταν οριστικά με την παραμικρή αναταραχή…
Να αναφερθεί επίσης, ότι ήταν το πρώτο παιχνίδι του ΑΠΟΕΛ με θεατές μετά την τιμωρία μιας αγωνιστικής κεκλεισμένων των θυρών λόγω επεισοδίων στον ημιτελικό του κυπέλλου με την ΑΕΚ.
Παρότι δεν είμαστε δικαστές (καθότι το λόγο έχει πλέον η δικαστική επιτροπή της ΚΟΚ), μπορούμε να συμπεράνουμε ότι το παιχνίδι θα κατακυρωθεί υπέρ της ΑΕΚ που επομένως θα αναμετρηθεί στην τελική φάση των πλέι-οφ με τον Κεραυνό, ενώ για τους γαλαζοκίτρινους, αναμενόμενα θα είναι «βαρύς ο πέλεκυς»…
Παρακάτω παραθέτουμε το παιχνίδι, που έγινε ως το σημείο της οριστικής του διακοπής.
Απόλυτος αιφνιδιασμός στο ξεκίνημα, με το ΑΠΟΕΛ να παίρνει προβάδισμα με 8-0 μόλις στο 2′. Η ΑΕΚ όμως «απάντησε» με ένα δικό της 0-7 σερί για να μειώσει στον πόντο. Όλα αυτά σε ένα γρήγορο ρυθμό στα αρχικά στάδια του αγώνα. Στη συνέχεια (7′), το σκορ πήγε στο 19-11, πάντα για τους γηπεδούχους με τον Κούνα να σκοράρει ήδη τρεις φορές έξω από τα 6,75! Η διαφορά μεγάλωσε και άλλο υπέρ του ΑΠΟΕΛ, για να φθάσει στο +13 (25-12) στο 9′ και ενώ με την ολοκλήρωση της 1ης περιόδου το σκορ πήγε στο 26-15.
Η πίεση στο μισό γήπεδο από πλευράς ΑΕΚ στην αρχή της 2ης περιόδου, ανάγκασε σε λάθη τους γηπεδούχους. Αποτέλεσμα αυτού η μείωση στο -6 (28-22). Στο 13′ όμως η ΑΕΚ φάνηκε αρκετά άτυχη καθώς ο Ντάσιτς τραυματίστηκε στο γόνατο και αναγκάστηκε να αποχωρήσει. Άστοχες γενικά και οι δυο ομάδες στα επόμενα χρονικά σημεία και ενώ στο 16′, το σκορ έγινε 35-26. Η ΑΕΚ όμως με 0-9 σερί, πάντα με όπλο την πίεση ισοφάρισε στο 18′ σε 35-35 επιστρέφοντας από το -13!  Το ΑΠΟΕΛ όμως με δικό του 5-0 σερί, προηγήθηκε με 40-35 και με τη λήξη του ημιχρόνου, είχε προβάδισμα με 42-39.
Πολλές οι άστοχες επιλογές και για τις δυο ομάδες στο ξεκίνημα της 3ης περιόδου. Στο 25′, το σκορ ήταν στο 46-43 για το ΑΠΟΕΛ. Συνεχές ελαφρύ προβάδισμα για τους γηπεδούχους και στα επόμενα χρονικά σημεία. Ωστόσο στο 26’22”, σημειώθηκε διακοπή λόγω ρίψης αντικειμένων και κροτίδων από πλευράς οπαδών του ΑΠΟΕΛ και ενώ η ομάδα της ΑΕΚ πήγε στα αποδυτήρια. Σκορ 48-46 για το ΑΠΟΕΛ.
Όλα αυτά προήλθαν από μη καταλογισμό βημάτων του Σιζόπουλου, ενώ λόγω των διαμαρτυριών από πλευράς γηπεδούχων, ο πάγκος τους χρεώθηκε με τεχνική ποινή. Μετά από διακοπή 20 λεπτών, το παιχνίδι ξανάρχισε και με την επανέναρξη, η ΑΕΚ προηγήθηκε για πρώτη φορά στο παιχνίδι (48-49)! Λίγο μετά το σκορ έγινε 48-52, αλλά με 6-0 σερί το ΑΠΟΕΛ ξαναπήρε προβάδισμα με 54-52. Στο 30′, το σκορ ήταν 59-56 για το ΑΠΟΕΛ και ενόψει της 4ης περιόδου, η αγωνία ανέβαινε στο κατακόρυφο!
Με εντυπωσιακό σερί 0-11 ξεκίνησε η ΑΕΚ στην 4η περίοδο και έτσι στο 32′, προηγήθηκε με 59-67! Απόλυτη κυρίαρχος σε αυτά τα κρίσιμα σημεία η ομάδα της Λάρνακας. Στο 34’το σκορ ήταν στο 60-69 και η ΑΕΚ έδειξε να έχει φέρει στα μέτρα της το παιχνίδι. Στο 35′, η ΑΕΚ προηγήθηκε με 60-72. Συνεχόμενες οι άστοχες επιλογές από πλευράς γηπεδούχων με την ομάδα της Λάρνακας να πλησιάζει όλο και περισσότερο προς την τρίτη και καθοριστική νίκη!
Το ΑΠΟΕΛ όμως αντέδρασε και μείωσε σε 64-72, όμως τα χρονικά περιθώρια είχαν στενέψει αρκετά… Λίγο μετά το σκορ έγινε 64-73 και κάπου εδώ (39’17”), το λόγο πήρε η μερίδα των γνωστών-άγνωστων με το παιχνίδι να διακόπτεται οριστικά και πλέον το λόγο έχει η δικαστική επιτροπή της ΚΟΚ…
Σκορ ανά δεκάλεπτο: 26-15, 42-39, 59-56, 64-73 (διακοπή)
ΑΠΟΕΛ (Α. Κωνσταντινίδης): Μπουρνατόσκι 2, Μπάσεϊ 12 (1), Μπράουν 16 (1), Μπεστ 8, Κούνας 13 (3), Παντούρης 8 (1), Κασκίρης, Μόμπλι 5 (1)
ΑΕΚ (Λ. Γαβριήλ): Τόμας 10 (2), Μπρέζετς 17, Ντάσιτς, Πέτροβιτς 11 (1), Άντερσον 14, Παλάλας 1, Μπιγκς 5 (1), Σιζόπουλος 14 (2), Παντελή 1.